PAGE  
16


ชื่อหน่วยงาน  สำนักปลัด อบต.ฉลอง
สรุปผลการประเมินองค์ประกอบของมาตรฐานการควบคุมภายในระดับส่วนงานย่อย
 ณ วันที่  5   เดือนตุลาคม   พ.ศ. 2555
	องค์ประกอบการควบคุมภายใน
(1)
	ผลการประเมิน/ ข้อสรุป
(2)

	1. สภาพแวดล้อมการควบคุม
       สำนักปลัด ได้วิเคราะห์สภาพแวดล้อมที่มีผลกระทบต่อการควบคุม โดยวิเคราะห์จากภารกิจงานประจำตามคำสั่งแบ่งงาน และประสิทธิภาพของบุคลากรที่มีผลกระทบต่อการควบคุม ดังนี้
1.1. งานป้องกันและบรรเทาสาธารณภัย
        เกิดความเสี่ยงจากสภาพแวดล้อมภายใน

การปฏิบัติงานด้านการบรรเทาสาธารณภัย ขององค์การบริหารส่วนตำบลฉลอง ยังขาดพนักงานที่มีความรู้ความเข้าใจเกี่ยวกับการดำเนินกิจกรรมบรรเทาสาธารณภัย และยังเกิดจากสภาพแวดล้อมภายนอก  จากภัยธรรมชาติ ซึ่งมีความรุนแรงเพิ่มขึ้นทุกปี  
1.2  การป้องกันโรคติดต่อ
       เกิดความเสี่ยงจากสภาพแวดล้อมภายใน เนื่องจากไม่มีบุคลากรที่ปฏิบัติงานด้านสาธารณสุขโดยตรง  และเกิดจากสภาพแวดล้อมภายนอก เนื่องจากปัจจุบันได้มีโรคระบาด หรือโรคติดต่อที่มีความรุนแรงเพิ่มมากขึ้น 
1.3  การพัฒนาศูนย์พัฒนาเด็กเล็ก
         เกิดจากความเสี่ยงจากสภาพแวดล้อมภายใน เนื่องจากศูนย์พัฒนาเด็กเล็ก ยังใช้อาคารของโรงเรียนวัดสุธรรมาราม จึงไม่สามารถปรับปรุงได้อย่างเต็มที่ 
	ผลการประเมิน

 สำนักปลัด อบต. ได้วิเคราะห์ประเมินผลการควบคุมภายในจากภารกิจงานประจำพบว่ามีความเสี่ยง  6  กิจกรรม  จากรายงานผลการติดตามการปฏิบัติตามแผนการปรับปรุง (แบบติดตาม ปย. 3) พบว่า
1.  ป้องกันและบรรเทาสาธารณภัย อบต.ฉลอง  ได้มีการจัดฝึกอบรม สมาชิก อป.พร.รุ่นที่ 2  ตามกำหนด  ได้ดำเนินการตามกำหนดและการจัดหาบุคลากรผู้ปฏิบัติงานโดยตรง ยังไม่มีการดำเนินการแต่อย่างใด   ยังไม่มีการดำเนินการ ต้องทำแผนการปรับปรุงต่อไป
2.  การป้องกันโรคติดต่อ
        การป้องกันโรคติดต่อ อบต.ฉลองได้ตั้งงบประมาณเพื่อป้องกันและแก้ไขสำหรับโรคติดต่อ  แต่ยังไม่มีบุคลากรด้านสาธารณสุขโดยตรงและยังขาดด้านการจัดทำแผนงาน
ยังไม่มีการดำเนินการ ต้องทำแผนการปรับปรุงต่อไป
3.  การพัฒนาศูนย์พัฒนาเด็กเล็ก
       ศูนย์พัฒนาเด็กเล็กได้ใช้เกณฑ์การประเมินของกรมส่งเสริมการปกครองท้องถิ่นเป็นแนวทางในการพัฒนา แต่ยังไม่สามารถปรับปรุงภูมิทัศน์และอาคารให้ได้มาตรฐานได้ เนื่องจากยังใช้อาคารของโรงเรียนวัดสุธรรมารามยังไม่มีการดำเนินการ ต้องทำแผนการปรับปรุงต่อไป

	องค์ประกอบการควบคุมภายใน
(1)
	ผลการประเมิน/ ข้อสรุป
(2)

	1.4  การปกป้องเทิดทูนสถาบันพระมหากษัตริย์สร้างความสมานฉันท์
       ความเสี่ยงเกิดจากสภาพแวดล้อมภายนอก  เนื่องจากปัจจุบันผู้คนมีความแตกแยก ยึดวัตถุเหนือจิตใจทำให้ขาดจิตสำนึกและคุณธรรมในการดำเนินชีวิต  ทำให้ขาดความสามัคคี ควรที่จะต้องจัดกิจกรรมเพื่อเสริมสร้างความสามัคคี และให้เผยแพร่พระราชกรณียกิจที่สำคัญให้ประชาชนทราบ
1.5  การส่งเสริมอาชีพและสินค้าผลิตภัณฑ์ OTOP
      เกิดจากสภาพแวดล้อมภายนอก  เนื่องจากองค์การบริหารส่วนตำบลได้สนับสนุนงบประมาณไปให้กลุ่มอาชีพไปแล้ว แต่กลุ่มอาชีพดังกล่าวไม่ได้ดำเนินการอย่างต่อเนื่องและจริงจัง
1.6  การอนุรักษ์ทรัพยากรธรรมชาติและสิ่งแวดล้อม
     เกิดจากสภาพแวดล้อมภายใน  องค์การบริหารส่วนตำบลไม่ได้ตั้งงบประมาณเพื่อการอนุรักษ์ทรัพยากรธรรมชาติและสิ่งแวดล้อม อันเนื่องมาจากมีงบประมาณอย่างจำกัด และจากสภาพแวดล้อมภายนอก จากสภาพแวดล้อมมีความเปลี่ยนแปลง จนทำให้เกิดภัยธรรมชาติที่หนักขึ้นทุกปี   
1.7   การป้องกันและแก้ไขปัญหายาเสพติด
      เกิดจากสภาพแวดล้อมภายนอก  เยาวชนมีการเสพยาเพิ่มมากขึ้น   เพราะสารตั้งต้นหาได้ง่าย ทั้งใบกระท่อม ยาแก้ไอ  และผู้ปกครองไม่ได้เอาใจใส่ลูกหลาน ต้องทำงานเพื่อเศรษฐกิจของครอบครัว ทำให้เยาวชนรวมกลุ่มมั่วสุมกันเพิ่มมากขึ้น
	ต้องทำแผนการปรับปรุงต่อไป
4. การปกป้องเทิดทูนสถาบันพระมหากษัตริย์ สร้างความสมานฉันท์
       องค์การบริหารส่วนตำบลได้จัดกิจกรรมเสริมสร้างความสามัคคีและความสมานฉันท์ โดยได้เข้าร่วมกิจกรรมวันสำคัญทั้งวันที่ 5 ธันวา  วันที่  12  สิงหา และวันปิยมหาราชทุกปี  แต่ยังขาดการจัดทำโครงการในการปกป้องสถาบันสำคัญของชาติ  ยังไม่มีการดำเนินการ ต้องทำแผนการปรับปรุงต่อไป
5.  การส่งเสริมอาชีพและสินค้าผลิตภัณฑ์ OTOP
       องค์การบริหารส่วนตำบลฉลองได้จัดตั้งงบประมาณในการส่งเสริมอาชีพทุกปี  แต่ยังไม่ได้ดำเนินการฝึกอบรมแก่กลุ่มอาชีพต่าง ๆ แต่อย่างใด  ต้องทำแผนการปรับปรุงต่อไป
6.  การอนุรักษ์ทรัพยากรธรรมชาติและสิ่งแวดล้อม
      องค์การบริหารส่วนตำบลฉลองได้ร่วมกับหมู่ที่  11 จัดกิจกรรมปลูกต้นไม้เศรษฐกิจ (ปาล์มน้ำมัน) บริเวณข้างถนนสายบ้านยาน – ต้นพะยอม แต่ยังขาดการรณรงค์ให้ประชาชนมีจิตสำนึกในการดูแลและหวงแหนทรัพยากรธรรมชาติ   ต้องทำแผนการปรับปรุงต่อไป
7.  การป้องกันและแก้ไขปัญหายาเสพติด
      ได้ตั้งงบประมาณในการป้องกันและแก้ไขยาเสพติด แต่ไม่ได้ดำเนินกิจกรรมรณรงค์และดูงานนอกสถานที่แต่อย่างใด  ต้องทำแผนการปรับปรุงต่อไป



	องค์ประกอบการควบคุมภายใน
(1)
	ผลการประเมิน/ ข้อสรุป
(2)

	2. การประเมินความเสี่ยง
2.1 งานป้องกันและบรรเทาสาธารณภัย
    - เจ้าหน้าที่ไม่มีประสบการณ์ที่เกี่ยวกับการปฏิบัติหน้าที่
     -   อุปกรณ์ไม่เพียงพอและไม่ทันสมัย

2.2  การป้องกันโรคติดต่อ
     -  ไม่มีบุคลากรที่มีความรู้ความชำนาญเฉพาะด้าน
    -   ขาดอุปกรณ์เครื่องมือในการช่วยเหลือผู้ประสบภัย
     -   งบประมาณมีอย่างจำกัด
2.3   การพัฒนาศูนย์พัฒนาเด็กเล็ก
     -   อาคารศูนย์พัฒนาเด็กเล็กไม่ได้มาตรฐานเนื่องจากเป็นของโรงเรียนวัดสุธรรมาราม
     -   อบต.ไม่สามารถพัฒนาศูนย์ฯได้อย่างเต็มที่ เนื่องจากไม่ใช่กรรมสิทธิ์ของ อบต.
2.4  การปกป้องเทิดทูนสถาบันพระมหากษัตริย์ สร้างความสมานฉันท์
     -   ประชาชนยึดวัตถุเหนือจิตใจทำให้ขาดจิตสำนึกและคุณธรรมในการดำเนินชีวิต
     -  ไม่เข้าใจถึงหลักปกครองในระบอบประชาธิปไตยอันมีพระมหากษัตริย์ทรงเป็นประมุข
2.5  การส่งเสริมอาชีพและสินค้าผลิตภัณฑ์ OTOP

     -  รายได้ของครัวเรือนตกต่ำ
     -   สินค้าทางการเกษตรตกต่ำ
     -   ประชาชนขาดความรู้ในการปรับปรุงคุณภาพผลิตภัณฑ์

	


	องค์ประกอบการควบคุมภายใน
(1)
	ผลการประเมิน/ ข้อสรุป
(2)

	2.6    การอนุรักษ์ทรัพยากรธรรมชาติและสิ่งแวดล้อม
     -   ประชาชนขาดจิตสำนึกในการปกป้องธรรมชาติ
     -   มีการตัดไม้ทำลายป่า
     -   มีการพังทลายของหน้าดิน คูคลองต่าง ๆ 
2.7   การป้องกันและแก้ไขปัญหายาเสพติด 
     -   ขาดการเอาจริงเอาจังในการแก้ไขปัญหา
     -   ผู้ปกครองไม่ยอมรับความเป็นจริงกรณีลูกติดยา  
3. กิจกรรมการควบคุม
3.1. กิจกรรมการป้องกันบรรเทาสาธารณภัย 

-  ประชาสัมพันธ์ ให้ความรู้แก่ประชาชนในพื้นที่เสี่ยงเฝ้าระวังติดตามสถานการณ์


-   ดำเนินการฝึกอบรมอาสาสมัครป้องกันภัยฝ่ายพลเรือน(อปพร.) ให้ได้ร้อยละ 2 ของจำนวนประชากรในตำบล เพื่อเป็นกำลังหลักในหมู่บ้าน/ตำบล ในการให้ความช่วยเหลือประชาชนได้ทันที่เมื่อเกิดภัยพิบัติขึ้นในพื้นที่
          -   สรรหาบุคลากรผู้ปฏิบัติงานโดยตรง เพื่อรับผิดชอบงานด้านป้องกันและบรรเทาสาธารณภัยได้อย่างเต็มที่

3.2   การป้องกันโรคติดต่อ
        -   จัดส่งบุคลากรเข้ารับการอบรม เพื่อรองรับงานด้านสาธารณสุข
        -   จัดทำแผนงานด้านสาธารณสุขโดยร่วมกับกองทุนหลักประกันสุขภาพตำบลฉลอง

	


	องค์ประกอบการควบคุมภายใน
(1)
	ผลการประเมิน/ ข้อสรุป
(2)

	3.3   การพัฒนาศูนย์พัฒนาเด็กเล็ก
        -   จัดตั้งงบประมาณพัฒนาศูนย์พัฒนาเด็กเล็กให้มีทัศนียภาพที่เหมาะสม
        -   ใช้เกณฑ์การประเมินของกรมส่งเสริมการปกครองท้องถิ่นเป็นแนวทางในการพัฒนา เพื่อยกระดับคุณภาพของศูนย์พัฒนาเด็กเล็กตามมาตรฐานของกรมฯ
3.4   การปกป้องเทิดทูนสถาบันพระมหากษัตริย์ สร้างความสมานฉันท์
       -   จัดทำโครงการปกป้องสถาบันสำคัญของชาติ
        -    จัดกิจกรรมเสริมสร้างความสามัคคีและความสมานฉันท์ทั้งในสำนักงานและในตำบล
        -   เผยแพร่พระราชกรณียกิจของพระองค์ท่านที่ทำเพื่อประชาชน
3.5   การส่งเสริมอาชีพและสินค้า ผลิตภัณฑ์ OTOP
       -   จัดตั้งงบประมาณในการส่งเสริมอาชีพและเพิ่มทักษะความรู้ในด้านอาชีพ
       -    จัดโครงการฝึกอบรมให้ความรู้แก่กลุ่มอาชีพต่างๆ  เพื่อให้สมาชิกกลุ่มนำไปเป็นอาชีพเสริมเพิ่มรายได้ให้แก่ครัวเรือน
3.6   การอนุรักษ์ทรัพยากรธรรมชาติและสิ่งแวดล้อม

       -     รณรงค์ให้ประชาชนมีจิตสำนึกในการดูแลและห่วงแหนทรัพยากรธรรมชาติ  
       -    จัดกิจกรรมปลูกต้นไม้ในพื้นที่สาธารณะ เพื่อเพิ่มพื้นที่สีเขียวให้กับชุมชน
	


	องค์ประกอบการควบคุมภายใน
(1)
	ผลการประเมิน/ ข้อสรุป
(2)

	3.7   การป้องกันและแก้ไขปัญหายาเสพติด
      -   รณรงค์ให้ความรู้เกี่ยวกับยาเสพติด
      -   จัดกิจกรรมดูงานในสถานที่บำบัดยาเสพติด  เพื่อให้เยาวชนรู้สึกขยาดไม่กล้าที่จะลองเล่นยาเสพติด
4. สารสนเทศและการสื่อสาร
   4.1 สารสนเทศ หรือข้อมูลข่าวสาร 
สำนักปลัดองค์การบริหารส่วนตำบลฉลอง ได้ติดตามข่าวสาร ต่างๆ ไม่ว่าจะเป็นข่าวสารบ้านเมือง การเปลี่ยนแปลงด้านต่างๆ ของสังคม ทั้งสภาพต่างๆของประเทศ ภูมิภาค จังหวัดหรือท้องถิ่น ทั้งด้านภูมิอากาศ ภูมิประเทศ การเมือง การปกครอง และอย่างยิ่งคือข่าวสารเกี่ยวกับ กฎหมาย ระเบียบ ข้อบังคับ หนังสือสั่งการ ประกาศต่างๆ ที่เกี่ยวข้องกับการบริหารงานของส่วนราชการท้องถิ่น ที่กรมส่งเสริมการปกครองท้องถิ่นออกมา รวมถึงที่กระทรวงมหาดไทยได้จัดทำขึ้น เพื่อเป็นประโยชน์ในการบริหารงานในองค์กร โดยสำนักปลัดองค์การบริหารส่วนตำบลฉลองได้ติดตามสารสนเทศและข้อมูลข่าวสารต่างๆ ทาง อินเตอร์เน็ต โทรทัศน์ วิทยุ โทรศัพท์  โทรสาร หนังสือพิมพ์ หรือวารสารต่างๆ ที่เป็นประโยชน์ที่จะนำมาใช้ในองค์กรได้เพื่อให้ทันต่อเหตุการณ์ปัจจุบัน เพื่อจะได้นำออกประชาสัมพันธ์เหตุการณ์ให้ประชาชนในพื้นที่ได้รับทราบทางวิทยุท้องถิ่น หอกระจายข่าว แผ่นพับ เพื่อให้ประชาชนได้มีความรู้และทันต่อเหตุการณ์

	


	องค์ประกอบการควบคุมภายใน
(1)
	ผลการประเมิน/ ข้อสรุป
(2)

	4.2 การประสานงานกับหน่วยงานภายในและภายนอกสำนักปลัด

1.การประสานงานภายในสำนักปลัด และส่วนต่างๆในองค์การบริหารส่วนตำบลฉลองจะประสานงานกันในการปฏิบัติงานขององค์การบริหารส่วนตำบลให้เป็นไปด้วยความเรียบร้อยซึ่งจะเป็นการออกคำสั่ง ประกาศต่างๆ และการแจ้งเป็นหนังสือให้ส่วนต่างๆปฏิบัติงานและ การขอความร่วมมือต่างๆในการรวมกันปฏิบัติงานขององค์กรโดยแจ้งให้หัวหน้าส่วนราชการแต่ละส่วนรับทราบและรวมถึงเจ้าหน้าที่ที่ต้องปฏิบัติงานด้วยและมีการประชุมในองค์การเพื่อให้การประสานงานและการร่วมกันปฏิบัติงานขององค์กรและของแต่ละส่วนเป็นไปอย่างมีประสิทธิภาพในการช่วยเหลือประชาชน การบริการประชาชนเป็นไปอย่างมีประสิทธิภาพและประสิทธิผล

2. การประสานงานภายนอก การประสานงานกับหน่วยงานภายนอกนั้นสำนักปลัดองค์การบริหารส่วนตำบลฉลองซึ่งเป็นหน่วงหลักในการบริการประชาชนในเรื่องต่างๆ และการติดต่อประสานขอความร่วมมือกับหน่วยงานต่างๆในพื้นที่และต่างพื้นที่ในการประสานงานกับภายนอกนั้นสำนักปลัดจะประสานงานกับหน่วยงานต่างๆที่เกี่ยวข้องกับเรื่องที่ประชาชนขอรับบริการหรือขอความช่วยเหลือ อำเภอ จังหวัด กรมส่งเสริมการปกครองท้องถิ่นผ่านทางหนังสือ โทรศัพท์ โทรสาร เช่นเกี่ยวกับสาธารณสุขจะประสานงานกับสาธารณสุขอำเภอ สถานีอนามัยหรือ         โรงพยาบาล เรื่องการรักษาความปลอดภัยก็จะประสานงานกับสถานีตำรวจ หรือหน่วยบริการประชาชนในพื้นที่
	


	องค์ประกอบการควบคุมภายใน
(1)
	ผลการประเมิน/ ข้อสรุป
(2)

	5. การติดตามประเมินผล
              การติดตามและประเมินผลการควบคุมภายในของสำนักปลัดองค์การบริหารส่วนตำบลฉลองโดยการปรับปรุงแบบสอบทาน และรายงานต่าง เป็นเครื่องมือในการติดตามประเมินผลเพื่อการปฏิบัติงานอย่างต่อเนื่อง โดยกำหนดให้คณะทำงานในการติดตามประเมินผลของสำนักปลัดติดตามผลแล้ว รายงานผลดำเนินการต่อปลัดองค์การบริหารส่วนตำบลฉลองทุกวันที่ 28 ของเดือนเพื่อปลัดองค์การบริหารส่วนตำบลฉลองรายงานในที่ประชุมประจำเดือนรวมทั้งจัดทำรายงานผลความคืบหน้าการจัดวางระบบการควบคุมภายในของสำนักปลัดเสนอนายกองค์การบริหารส่วนตำบลฉลองภายใน 5วัน ก่อนสิ้นสุดไตรมาสทุกไตรมาสแล้วนำรายงานผลความคืบหน้าแจ้งคณะกรรมการจัดวางระบบ     การควบคุมภายในองค์การบริหารส่วนตำบลฉลองต่อไป
	


สรุปผลการประเมิน  :-



1. การปฏิบัติงานเกี่ยวกับป้องกันและบรรเทาธารณภัยขาดการฝึกอบรมอาสาสมัคร        ป้องกันภัยฝ่ายพลเรือน    เกิดภัยพิบัติขึ้นแต่ยังไม่ได้ตั้งชุดกู้ภัยโดยตรงตามหนังสือสั่งการของกรม ที่กำหนดให้องค์การบริหารส่วนตำบลตั้งโครงการหนึ่งตำบลหนึ่งทีมกู้ภัย อีกทั้งยังขาดเครื่องมือเครื่องใช้และอุปกรณ์ที่ใช้ในงานป้องกันและบรรเทาสาธารณภัย  ซึ่งต้องจัดหาเพื่อให้การปฏิบัติงานป้องการภัยได้อย่างมีประสิทธิภาพ


2.  การป้องกันโรคติดต่อ อบต.ฉลองได้ตั้งงบประมาณเพื่อป้องกันและแก้ไขสำหรับโรคติดต่อ  แต่ยังไม่มีบุคลากรด้านสาธารณสุขโดยตรงและยังขาดด้านการจัดทำแผนงานด้านสาธารณสุข  โดยอาจร่วมกับกองทุนหลักประกันสุขภาพตำบลฉลองที่มีอยู่


3.  การพัฒนาศูนย์พัฒนาเด็กเล็ก       ศูนย์พัฒนาเด็กเล็กได้ใช้เกณฑ์การประเมินของกรมส่งเสริมการปกครองท้องถิ่นเป็นแนวทางในการพัฒนา แต่ยังไม่สามารถปรับปรุงภูมิทัศน์และอาคารให้ได้มาตรฐานได้ เนื่องจากยังใช้อาคารของโรงเรียนวัดสุธรรมาราม



4.  การปกป้องเทิดทูนสถาบันพระมหากษัตริย์ สร้างความสมานฉันท์
องค์การบริหารส่วนตำบลได้จัดกิจกรรมเสริมสร้างความสามัคคีและความสมานฉันท์ โดยได้เข้าร่วมกิจกรรมวันสำคัญทั้งวันที่ 5 ธันวา  วันที่  12  สิงหา และวันปิยมหาราชทุกปี  แต่ยังขาดการจัดทำโครงการในการปกป้องสถาบันสำคัญของชาติ  


5.   การส่งเสริมอาชีพและสินค้าผลิตภัณฑ์ OTOP      องค์การบริหารส่วนตำบลฉลอง  ได้จัดตั้งงบประมาณในการส่งเสริมอาชีพทุกปี  แต่ในด้านการฝึกอบรมแก่กลุ่มอาชีพต่าง ๆ ยังต้องมีการปรับปรุงเพื่อเพิ่มประสิทธิภาพให้แก่กลุ่มอาชีพต่อไป


6.   การอนุรักษ์ทรัพยากรธรรมชาติและสิ่งแวดล้อม      องค์การบริหารส่วนตำบลฉลองได้ร่วมกับหมู่ที่  11 จัดกิจกรรมปลูกต้นไม้เศรษฐกิจ (ปาล์มน้ำมัน) บริเวณข้างถนนสายบ้านยาน – ต้นพะยอม เพื่อเพิ่มพื้นที่สีเขียว  แต่ยังขาดการรณรงค์ให้ประชาชนมีจิตสำนึกในการดูแลและหวงแหนทรัพยากรธรรมชาติ ซึ่งคาดว่าจะดำเนินการในปี 2556

         7.  การป้องกันและแก้ไขปัญหายาเสพติด      องค์การบริหารส่วนตำบลฉลองได้ตั้งงบประมาณในการป้องกันและแก้ไขยาเสพติดไว้  แต่ยังไม่ได้ดำเนินการแต่อย่างใด  เนื่องจากมีงบประมาณอุดหนุนเฉพาะกิจให้ดำเนินการในเรื่องการป้องกันยาเสพติดจากกรมส่งเสริมการปกครองท้องถิ่น    และไม่ได้ดำเนินกิจกรรมดูงานนอกสถานที่ของกลุ่มเสี่ยงแต่อย่างใด
ชื่อผู้รายงาน..................................................







   (นางเสาวพจน์  รุจิระอนันตกุล)

                                   


           หัวหน้าสำนักงานปลัด  อบต.ฉลอง
                                                                 
      วันที่    5   ตุลาคม  2555
แบบ ปย.2























